Dansk Folkepartis trafikordfører Kim Christiansen har ikke en overenskomst for sine ansatte på den restaurant, som han driver i Mariager ved siden at sit job som medlem af Folketinget. Det skriver Avisen.dk.

Kim Christiansen søgte for kort tid siden en smørrebrødsjomfru- og serveringspersonale til restaurant A Porta. Men han vil selv aftale løn- og arbejdsvilkår med de ansatte uden om arbejdsmarkedets parter.

»Jeg skal bare ikke have overenskomst med nogen. Jeg har en virksomhed, som jeg lægger en masse timer i, hvor jeg i øvrigt har to ansatte. Dem skal jeg da ikke sidde og tegne en overenskomst med. Hold nu op«, siger han til Avisen.dk.